google/wiki40b huggingface dataset:
Strojový kód

Inštrukcie strojového kódu

"Slová" strojového kódu sú reťazce bitov, ktoré zodpovedajú inštrukciám (elementárnym príkazom), ktoré vie počítač vykonať.
Hoci každý procesor má vlastnú inštrukčnú sadu (strojový kód), často si bývajú tieto sady navzájom podobné alebo sú podmnožinou tejto sady. Napríklad ak procesor A rozoznáva všetky inštrukcie procesora B, hovorí sa že A je kompatibilný s B. Avšak B už nemusí byť kompatibilné s A pretože nemusí rozoznať každú inštrukciu ktorú obsahuje procesor A.
V niektorých strojových jazykoch má každá inštrukcia rovnaký počet bitov, zatiaľ čo v iných typoch sa môže počet bitov inštrukciu od inštrukcie líšiť. Niektoré inštrukcie vyžadujú operandy, ktoré upresňujú ako sa inštrukcia má vykonať, prípadne s akými dátami má pracovať (napr. inštrukcia ADD ax, bx by sčítala obsahy registrov ax a bx - samozrejme časti tejto inštrukcie sú kódované binárne tak, aby im CPU priamo rozumel).

Programy

Program je sekvenciou inštrukcií strojového jazyka, ktoré sú uložené v pamäti počitača. Procesor potom jednotlivé inštrukcie sekvenčne načíta, dekóduje a vykoná. Inštrukcie strojového kódu sa často zapisujú pomocou jazyka symbolických inštrukcií, ktorý je pre ľudí ľahšie čitateľný ako binárne kódované inštrukcie strojového jazyka.

Jazyk symbolických inštrukcií

Keďže strojový kód v binárnej podobe je pre človeka prakticky nečitateľný, pre účely programovania na najnižšej úrovni je vytvorený tzv. jazyk symbolických inštrukcií (tiež jazyk symbolických adries), angl. assembly language, v praxi tiež assembler (aj keď pôvodne assembler znamenal prekladač pre tento jazyk), skrátene asm. V tomto jazyku zodpovedá každému „slovu“ strojového kódu tzv. mnemonický kód (napr. ADD pre sčítanie, JMP pre skok (angl. addition a jump); niekedy ide aj o pomerne komplikovanu skratku z viacerych slov, napr. DJNZB - Decrement and Jump If Not Zero (Byte operation)), obvykle len niekoľko písmen dlhý. Každá inštrukcia sa zväčša zapisuje do samostatného riadku.
Takýto programovací jazyk je veľmi jednoduchý a stále pomerne ťažko použiteľný, avšak už obsahuje aj určité pomôcky, napr. pre určenie skokov a volaní podprogramov je možné použiť symbolické adresy (návestia), nie je potrebné zadávať priamo číselne „vzdialenosť“ skoku.
Pre každý druh procesora sa zväčša používa iná sada mnemonických kódov.
Saulzet-le-Froid

Poloha

Obec má rozlohu 28,21 km². Najvyšší bod je položený 1 529 m n. m. a najnižší bod 957 m n. m.

Obyvateľstvo

Počet obyvateľov obce je 258 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Souterraine (obec)

Poloha

Obec má rozlohu 37,07 km². Najvyšší bod je položený 456 m n. m. a najnižší bod 284 m n. m.

Obyvateľstvo

Počet obyvateľov obce je 5 575 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Koss Corporation

Dejiny

John C. Koss založil J.C. Koss Hospital Television Rental Company v roku 1953. Po krátkej dobe Koss hľadal nové nápady a začal spolupracovať s Martinom Lange. Spoločne vyvinuli stereo slúchadlá.
V roku 1991 začala spoločnosť Koss Audio & Video Electronics s výrobou a predajom výrobkov spotrebnej elektroniky ako samostatná spoločnosť v meste Hazelwood v americkom štáte Missouri. Spoločnosť Koss vlastní viac ako 75 % stále rodina Koss.
V roku 1991 Michael J. Koss, syn zakladateľa John C. Kossa, prevzal spoločnosť ako prezident a generálny riaditeľ.

Koss Porta Pro

Koss Porta Pro je najrozšírenejší produkt spoločnosti Koss a radí sa medzi prenosné slúchadlá a sú jedny z najpopulárnejších slúchadiel súčasnosti od spoločnosti Koss. Unikátny dizajn bol prvýkrát navrhnutý v roku 1984 a od tej doby sa nezmenil.

Doživotná záruka

Firma Koss ponúka doživotnú záruku na všetky svoje slúchadlá. Pre splnenie podmienok doživotnej záruky je nutné sa registrovať aktivačným kódom na webe spoločnosti Koss. Za servis je na Slovensku zodpovedná firma BIS Audio.
Timarchos z Mantineie

Timarchos (starogr. Τίμαρχος) bol olympijský víťaz v päťboji v roku 296 pred Kr.
Timarchos z arkádskej Mantineie bol na 121. olympijských hrách korunovaný olivovým vencom za víťazstvo v päťboji. Päťboj (pentathlon) zaradili do programu olympijských hier v roku 708 pred Kr.
Olympijské víťazstvo Timarcha je zaznamenané na papyruse P.Oxy XVII. 2082 z egyptského náleziska v Oxyrhynchu, editovanom britským papyrológom Arthurom Huntom v roku 1927. Tento papyrusový zvitok je rozpadnutý na niekoľko fragmentov. Jeho Meno, domovskú krajinu a disciplínu (niektoré písmená na poškodenom fragmente chýbajú) uvádza fragment č. 4, a to v 17. a 18. riadku.
Saint-Marcel-lès-Valence

Poloha

Obec má rozlohu 15,05 km². Najvyšší bod je položený 201 m n. m. a najnižší bod 137 m n. m.

Obyvateľstvo

Počet obyvateľov obce je 5 519 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Město Albrechtice

Dejiny

Prvá písomná zmienka o obci pochádza z roku 1377. 4. augusta 1563 udelil mestu Ferdinand I. Habsburský znak.
Squalomorphi

Squalomorphi alebo Squalea je nadrad žralokovidných drsnokožcov.

Charakteristika

Všetkým Squalomorphi okrem hexanchusotvarých chýba análna plutva.
Allemagne-en-Provence

Polohopis

Allemagne-en-Provence má rozlohu 32,99 km². Najvyšší bod je položený 622 m n. m. a najnižší bod 389 m n. m.

Obyvateľstvo

Allemagne-en-Provence má 505 obyvateľov (2009).
Graf populácie:
Zdroje: INSEE
Le Fugeret

Poloha

Le Fugeret má rozlohu 28,38 km². Najvyšší bod je položený 1 960 m n. m. a najnižší bod 760 m n. m.

Obyvateľstvo

Le Fugeret má 225 obyvateľov (2009).
Graf vývoja obyvateľstva:
Zdroje: INSEE
Naklonená rovina

Príklady naklonených rovín

Príklady naklonených rovín sú rampa, svahové cesty a kopce, dláto, sekera, pluh, pneumatické kladivo, 
tesárska rovina a klin. Väčšina kanonických príkladov naklonenej roviny je sklonený 
povrch; napríklad výškový rozdiel cesty na most.
Kapitálové životné poistenie

Základná charakteristika

Kapitálové životné poistenie sa uzatvára pre dva základné druhy poistnej udalosti, a to pre prípad smrti alebo dožitia. V oboch prípadoch životná poisťovňa vypláca poistnú sumu. V prípade dožitia sa poistenca konca zmluvného obdobia, sa vypláca nasporená suma spolu s ďalšími výnosmi, napr. z kladného hospodárenia životnej poisťovne. V prípade predčasnej smrti životná poisťovňa taktiež vypláca výšku plnenia podľa zmluvy. V prípade že u poistenca nastal tento prípad a neodviedol na platbách dostatok financií, poisťovňa vypláca sumu z ďalších platieb poistencov u ktorých poistná udalosť nenastala, podľa základného princípu poistenia.

Výhody

Medzi výhody kapitálového životného poistenia patrí pre poisteného aj vysoká ochrana v prípade nepredvídateľných životných situácií. V prípade, ak sa poistenec stane plne invalidný v dôsledku choroby alebo úrazu, poisťovňa preberá na seba záväzok za platenie poistného za hlavné kapitálové životné poistenie. Na ďalšie pripoistenie sa tento záväzok už nevzťahuje, jedine v prípade, že by bola podpísaná takáto klauzula pri pripoistení.
Slovenský kruh Leva XIII.

Sacrum Imperium

Sacrum Imperiu bol webový projekt Slovenského Kruhu Leva XIII., pôsobiaci ako viacfunkčný informačný a ideový portál a zároveň „tlačový orgán“ Kruhu. Jeho hlavným cieľom bolo sprístupnenie kontrarevolučného myslenia o spoločnosti, propagácia a presadzovanie tradičnej tridentskej liturgie a obhajoba tradičnej katolíckej náuky. Web stránka Sacrum Imperium je naďalej dostupná na internete, ale jej aktualizácia sa ukončila zároveň s ukončením činnosti Slovenského Kruhu Leva XIII.
Werner von Siemens

Životopis

Narodil sa v hannoverskom mestečku Lenthe (dnes súčasť mesta Gehrden), blízko Hannoveru. Bol štvrtý zo šestnástich detí Christiana Ferdinanda Siemensa (1787 – 1840), ktorý sa živil prenájmom statkov. Medzi jeho bratov patrili Carl Heinrich a Carl Wilhelm. 
Jeho otec a stará matka boli jeho prvými učiteľmi. Neskôr navštevoval rok meštiansku školu v Schönbergu, tri roky ho učil súkromný učiteľ a tri roky študoval na gymnáziu Katharineum v Lübecku. Štúdium ukončil predčasne, ale i napriek tomu sa chcel vzdelávať ďalej na univerzite. Zaujímali ho hlavne prírodné vedy, ale na univerzitu nenastúpil, pretože rodine sa nedostávalo prostriedkov. Preto mladý Werner Siemens nastúpil ako devätnásťročný do armády, kde slúžil celých 14 rokov. Vďaka tomu mohol na Delostreleckej a technickej akadémii v Berlíne tri roky študovať fyziku, chémiu, matematiku a balistiku.
Svoj prvý pruský patent dostal v roku 1842 za objav princípu galvanického postriebrovania a pozlacovania. V roku 1847 založil s Johannom Georgom Halskem firmu Siemens a Halske – továreň na telegrafy (Telegraphen-Bauanstalt von Siemens & Halske). Firma v roku 1848 vybudovala prvú diaľkovú telegrafnú linku z Berlína do Frankfurtu nad Mohanom. Neskôr firma budovala telegrafné linky aj vo Veľkej Británii (tam ju zastupoval Carl Wilhelm Siemens) a v Rusku (tam ju zastupoval Carl Heinrich). V roku 1867 firma dokončila euro-ázijskú telegrafnú linku z Londýna do Kalkaty. V roku 1887 firma otvorila zastúpenie aj v Japonsku.
V roku 1890 sa z vedenia firmy stiahol a vedenie prenechal synom Arnoldovi a Wilhelmovi.
Dagmar Pecková

Život

Pochádza z Medlešic, miestna časť Chrudimi. V súčasnosti je vydatá za nemeckého hudobníka Klausa Schiessera. Má dve deti: syna Theodora, ktorého otec je violončelista Aleš Kaspřík, zo súčasného manželstva dcéru Dorotheu. Jej predchádzajúcim manželom bol novinár Jiří Vejvoda.

Hudobná kariéra

Absolvovala Pražské konzervatórium a operné štúdie v Drážďanoch. Pôsobila v drážďanskej Semperovej opere a Štátnej opere v Berlíne, predstavila sa aj na mnohých ďalších významných svetových scénach (Stuttgart, Ženeva, Mníchov, San Francisco, Paríž, Barcelona, atď.) vrátane londýnskej Royal opera house Covent Garden.
V rámci svojej koncertnej činnosti vystupuje na pódiách vo Viedni, Madride, Londýne, Tokiu, Zürichu, Montreale, Moskve a ďalších mestách. Spievala aj v newyorskej Carnegie Hall. Vystupuje tiež na medzinárodných festivaloch v Bregenze, Salzburgu (Salzburger Festspiele), Prahe (Pražská jar), Edinburghu (Edinburgh International Festival) alebo San Sebastiane. Na festivale Schleswig-Holstein Music Festival bola v roku 2014 rezidenčnou umelkyňou.
Spolupracuje s Českou filharmóniou i dirigentmi (Jiří Bělohlávek, Sir Charles Mackerras, Richard Hickox, Libor Pešek , atď.). Medzi jej najdôležitejšie nahrávky patria CD s áriami Gustava Mahlera a Wolfganga Amadea Mozarta.
V roku 1999 dostala Cenu Thálie v oblasti opery za postavu Carmen v inscenácii pražského Národního divadla.
Arquèves

Poloha

Obec má rozlohu 7,64 km². Najvyšší bod je položený 152 m n. m. a najnižší bod 100 m n. m.

Obyvateľstvo

Počet obyvateľov obce je 150 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mernícka pahorkatina

Vymedzenie

Podcelok zaberá strednú časť Beskydského predhoria a v rámci celku susedí na okraji údolia Ondavky s Humenským podolím, západným smerom v údolí Tople nadväzuje Hanušovská pahorkatina. Zo severu  územie vymedzuje Ondavská vrchovina, južným smerom leží Východoslovenská pahorkatina s podcelkami Toplianska niva, Vranovská pahorkatina, Ondavská niva a Pozdišovský chrbát. Na juhozápadnom okraji vystupujú Vihorlatské vrchy s podcelkom Humenské vrchy.

Osídlenie

Pahorkatinu pretínajú údolia riek Topľa a Ondava, v severojužnom smere do Východoslovenskej nížiny smerujú i ostatné menšie potoky. Popri nich je sústredené osídlenie, ktoré však predstavujú len malé obce s niekoľko sto obyvateľmi.

Doprava

Údoliami veľkých riek vedú hlavné cesty; západným okrajom vedie údolím Tople cesta I/18 (Prešov – Vranov nad Topľou) i železničná trať Prešov – Humenné, údolím Ondavy smeruje cesta I/15 z Vranova nad Topľou do Stropkova.
Kýčery

Vymedzenie

Nachádzajú sa v strednej časti Lúčanskej Fatry, medzi časťami Lúčanské Veterné hole na severe a Kľak a Vrícka kotlina na juhu. Západne sa nachádza Rajecká kotlina (podcelok Žilinskej kotliny), východný okraj susedí s Valčianskou pahorkatinou, podcelkom Turčianskej kotliny a na juhovýchode na krátkom úseku s podcelkom Žiaru Sokolom.
Sussac

Poloha

Obec má rozlohu 25,42 km². Najvyšší bod je položený 709 m n. m. a najnižší bod 376 m n. m.

Obyvateľstvo

Počet obyvateľov obce je 354 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Anglet

Poloha

Mesto má rozlohu 26,93 km². Najvyšší bod je položený 76 m n. m. a najnižší bod 0 m n. m.

Obyvateľstvo

Počet obyvateľov je 38 581 (2011).
Nasledujúci graf zobrazuje vývoj počtu obyvateľov.
Zdroje: INSEE
Turón (geochronologická jednotka)

Definícia

Turón bol definovaný francúzskym paleontológom Alcidom d'Orbigny v roku 1842. Orbigny ho pomenoval podľa mesta Tours vo francúzskom regióne Touraine, kde sa nachádza pôvodná typová lokalita. Začiatok (báza) turónu je definovaný ako miesto, kde sa prvýkrát vo stratigrafickom stĺpci objavil amonit druhu Wutinoceras devonense. Koniec turónu (báza koňaku) je definovaná ako miesto, kde sa prvýkrát objavil mäkkýš druhu Cremnoceramus rotundatus.

Podmienky

Rozhranie cenomanu a turónu zaznamenalo globálnu transgresiu (tzv. Kriedové more) - najvyššiu hladinu svetových oceánov za posledných 600miliónov rokov, asi o 150 až 300 metrov vyššiu ako dnes (po zvyšok turónu hladina klesala). Toto obdobie tiež prinieslo anoxickú udalosť (masové vymieranie druhov v oceáne kvôli absencii kyslíka), tzv. udalosť cenomansko-turónskeho rozhrania, tiež známu ako "Bonarelliho udalosť".

Delenie

Stupeň turón býva ďalej delený na tri podstupne: spodný, stredný a vrchný.

Západné Karpaty

V Západných Karpatoch na Slovensku je turón zvyčajne chápaný oko obdobie presunu subtatranských príkrovov.
Voľby do Federálneho zhromaždenia v Česko-Slovensku v roku 1990

Voľby do Federálneho zhromaždenia v roku 1990 sa konali súčasne s voľbami do Českej národnej rady a Slovenskej národnej rady v dňoch 8. júna - 9. júna 1990. Vo voľbách do obidvoch snemovní Federálneho zhromaždenia bolo úspešných na Slovensku 5 a v Čechách 4 politické subjekty. Volebné kvórum predstavovalo 5 %.
Na Slovensku kandidovalo 16 politických subjektov. V tomto článku v časti Výsledky na Slovensku sú uvedené len subjekty, ktoré získali viacej ako 5%. Ostatné sú vymenované v článku Voľby do Slovenskej národnej rady v roku 1990.

Výsledky na Slovensku

Do voličských zoznamov bolo zapísaných 3 622 000 voličov, hlasy odovzdalo vyše 3 455 000, t. j. 95,39% voličov, z toho bolo platných 3 377 000, t. j. 97,85% hlasov.
Jedno

Jedno (gr. το έν - to hen) je jeden zo základných filozofických pojmov, kľúčový pojem Platónovej filozofie. Je opakom mnohého.
Jedno je veľmi ťažko tematizovateľná entita. Vo filozofických učeniach sa chápe napr. ako to, čo je celkom prvé alebo predchodné všetkému, a to vtedy, keď ešte ostatného niet. Preto sa píše vo filozofických textoch aj Pra-Jedno. V západnej filozofii tematizuje klasickým spôsobom Jedno novoplatonizmus. Pri generovaní významových útvarov týkajúcich sa Jedného intervenujú často predstavy maximálnej mimoriadnosti, extatické stavy rôzneho druhu a pod., čo súvisí s nevyhnutnosťou vyvíjať mimoriadne úsilie pri tematizácii jedného.
Nitroglycerín

Vlastnosti

Nitroglycerín je číra a bezfarebná olejovitá kvapalina. Má sladkastý pach a chuť. Technický produkt je svetložlto až bronzovo zafarbený. Nitroglycerín má dve formy, stabilnú a labilnú, ktoré sa líšia teplotou tuhnutia.
Rozpustnosť vo vode je 1,8 g/l pri 20 °C, dobre sa rozpúšta vo väčšine organických rozpúšťadiel. Nitroglycerín je rozpúšťadlom pre mnoho aromatických nitrolátok.

Výroba

Pripravuje sa nitráciou glycerolu kyselinou dusičnou alebo zmesou kyseliny dusičnej a kyseliny sírovej.

Použitie

V minulosti sa používal na výrobu dynamitu, prvej prakticky použiteľnej priemyslovej trhaviny. V súčasnosti sa používa na výrobu nitroglycerínových strelných prachov, tzv. balistitov, na výrobu ostatných druhov strelných prachov a na výrobu priemyslových trhavín na báze trhacej želatíny a na báze dusičnanu amónneho. 
Významné, hoci množstvami malé, je uplatnenie nitroglycerínu v lekárskej praxi, kde slúži ako liečivo na znižovanie krvného tlaku a liečbu srdcových arytmií.
Daniel Landa

Život

Svoju hudobnú kariéru začal v roku 1988, keď s Davidom Matáskom založil skupinu Orlík, ktorá sa hlásila k hnutiu Skinheads. Bola pomenovaná podľa vinárne Orlík, v ktorej sa schádzali členovia skupiny Landa, Jan Limburský, Jakub Maleček a David Matásek. Vydali dva albumy, z ktorých sa predalo asi 200 000 kusov.
V roku 1988 Landa absolvoval na pražskom konzervatóriu hudobno-dramatický odbor. Po rozpade skupiny sa v roku 1992 vydal na sólovú dráhu.
Landa žije so svojou ženou Mirjam Müller (pôvodom z Nemecka), s ktorou sa oženil v roku 1990. Majú spolu dcéru Anastáziu a dvojčatá Roxanu a Rozáliu. V roku 1996 s ňou napísal scenár a hudbu k úspešnému muzikálu Krysař, v ktorom hral hlavnú úlohu.
Od roku 1996 sa venoval profesionálne autokrosu, v roku 1998 testoval ťahače a zároveň na Majstrovstvách Európy v autokrose v tom istom roku vytvoril súťažnú dvojicu s dvojnásobným majstrom Európy Martinom Kolocom. Od roku 2001 jazdí rally, v súčasnosti v kategórii N4.
V roku 2003 založil s Romanom Krestom Nadáciu Malina, ktorej cieľom je predchádzať krízovým situáciám na cestách.
Polom (prírodná rezervácia)

Ochrana

Predmetom ochrany sú fragmenty jedľobukového pralesa s výskytom vzácnych rastlinných a živočíšnych druhov. Rozloha je 20,2424 ha. Rezervácia leží v nadmorskej výške 545–624 m. Vyhlásená bola v roku 1933 na ochranu posledného zachovaného fragmentu jedľobukového pralesa na hrebeni Železných hôr. Chránené územie bolo rozšírené v roku 1955 a na terajšiu rozlohu v roku 2011. V rezervácii sa nachádzajú torzá mohutných stromov porastené rôznymi machmi.
Melay (Maine-et-Loire)

Poloha

Obec má rozlohu 22,7 km². Najvyšší bod je položený 212 m n. m. a najnižší bod 75 m n. m.

Obyvateľstvo

Počet obyvateľov obce je  (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Administratívne členenie Slovenska v rokoch 1990 – 1996

Administratívne členenie Slovenska v rokoch 1990-1996 bolo ponechané základné členenie na 38 okresov z roku 1968. Okresy sa od roku 1990 po novom delili na 121 "územných obvodov obvodných úradov", t.j. obvodov všeobecnej štátnej správy. Úplne boli zrušené dovtedajšie kraje. Početné boli dezintegrácie obcí a zmena okresnej príslušnosti.
Accorso

Životopis

Bol učiteľom na univerzite v Bologni. Jeho dielo Glossa ordinaria (cca 1250) komplexne analyzuje a zhŕňa tzv. školu glosátorov a jeho práca je považovaná za definitívnu interpretáciu rímskeho práva. Zároveň je súčasťou justiniánskej kodifikácie a samostatným právnym prameňom.
Beauvoir (Manche)

Poloha

Obec má rozlohu 14,29 km². Najvyšší bod je položený 40 m n. m. a najnižší bod 5 m n. m.

Obyvateľstvo

Počet obyvateľov obce je 426 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Hus

Životopis

Navštevoval latinskú školu v Prachaticiach. Približne od roku 1390 študoval v Prahe na Karlovej univerzite. V roku 1393 získal titul bakalára a v roku 1396 mu bol udelený titul magister slobodných umení. Od roku 1398 študoval teológiu, roku 1400 bol vysvätený za kňaza. Roku 1401 pôsobil ako dekan artistickej fakulty a od roku 1402 do roku 1403 bol zvolený rektorom univerzity. Súčasne so svojím rektorátom zastával funkciu kazateľa v Betlehemskej kaplnke, založenej dvoranom Václava IV. Jánom z Milheimu za účelom konania bohoslužieb výlučne v českom jazyku, prístupnom prostému ľudu. V tomto období sa zoznámil s náboženskými spismi Jána Wiklefa (profesor bohosloví na Oxfordskej univerzite), ktorý v časoch vlády Karola IV. neohrozene kritizoval praktiky vtedajšej cirkvi.
V rokoch 1409–1410 pôsobil ako rektor celej trojfakultnej Karlovej univerzity. Zohral dôležitú úlohu pri vydaní Kutnohorského dekrétu (roku 1409).
V roku 1411 bol z cirkvi exkomunikovaný ako kacír. Začiatkom roka 1414 cisár Žigmund vyzval Husa, aby svoje názory obhájil pred cirkevným koncilom (snemom) v nemeckej Kostnici. Koncil obvinil Husa z kacírstva. Napriek nátlaku, dlhému väzneniu a telesným útrapám trval na svojich postojoch a preto bol 6. júla 1415 Ján Hus za živa upálený na hranici. O Husovom spore s cirkevným snemom podal svedectvo v latinskom spise Relatio de magistri Joannis Hus causa in Constantiensi consilio acta - Správa o majstrovi Jánovi Husovi v Kostnici jeho žiak Peter z Mladoňovic.
Ján Hus je považovaný za predchodcu protestantstva. Po jeho smrti vypukla v Čechách husitská revolúcia.
Saint-Jean-de-Cuculles

Poloha

Obec má rozlohu 9,09 km². Najvyšší bod je položený 459 m n. m. a najnižší bod 72 m n. m.

Obyvateľstvo

Počet obyvateľov obce je 481 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Štátna cesta 62 (Chorvátsko)

História

Pôvodne bol súčasťou D62 aj úsek Dugopolje-Šestanovac s dĺžkou 37,9 km, no po otvorení paralelného úseku diaľnice A1 bol degradovaný na župnú cestu 6260.
Eduard Gregor

Životopis

Z prvej svetovej vojny sa vrátil ako jednoruký invalid, venoval sa rezbárstvu. Zhotovoval črpáky podľa ľudových vzorov stredoslovenského typu, s dekoratívnymi, najmä figurálne podanými rúčkami. Pri voľných plastikách čerpal najmä z pastierskeho života, niekedy aj politického diania. Jeho práce sú v etnografickom ústave SNM v Martine a v Stredoslovenskom múzeu v Banskej Bystrici.
Ježišova dynastia (kniha)

Ježišova dynastia (v origináli The Jesus Dynasty) je kniha autora James D. Tabora, ktorá sa zaoberá osobou Ježiša ako historickej postavy a protikladnými postojmi obhajovanými cirkvou a históriou ako vedou. Autor sa v mnohých prípadoch odvoláva na Bibliu, Prameň Q, Jakubov list, Didaché alebo Tomášovo evanjelium. Bola vydaná v roku 2006.

Obsah

Kniha začína autorovým rozprávaním o archeologickej exkurzii v krajine Izrael, ktorú absolvoval so svojimi študentmi a pri ktorej narazili na hrobky, ktoré by mohli byť Ježišovho rodu. Toto odhalenie donúti autora podrobnejšie preskúmať okolnosti Ježišovho života a okolnosti jeho smrti a vzkriesenia. Čitateľ sa dozvedá hlavne o živote historickej postavy Ježiša Krista, ale aj o jeho matke alebo Jánovi Krstiteľovi.
Ježiš a Ján počas svojich životov plnili úlohu dvoch Mesiášov, ktorí hlásali na území dnešného Izraela poslušnosť ku Tóre. Netrvalo dlho a z pár nasledovníkov sa stali masy, ktoré hlásali nástup nového vládcu, Božieho syna, Ježiša. Staroveký Rím sa tohto hnutia bál, a tak najmä zo strachu dal zajať a zabiť Jána, čo poznačilo Ježiša na určité obdobie, v ktorom bola jeho viera v Boha oslabená.
Po tejto etape Ježiš znovu začal hlásať svoje učenie ľuďom a neskrýval ani odpor proti Starovekému Rímu a jej židovským posluhovačom v Izraeli. Ježiš vedel, že týmito tvrdeniami sa dostane do nepriazne Rimanov a postihne ho taký istý osud ako Jána. Predtým než bol Ježiš ukrižovaný stihol zmeniť svoje hnutie hlásajúce poslušnosť ku Tóre na kresťanstvo, ktoré bolo založené na jeho víziách a nadprirodzených zjaveniach.
Ježiš taktiež určil radu Dvanástich, ktorá bola priamym pokračovaním Ježiša a Jána Krstiteľa. Aj keď sa Rimanom nakoniec podarilo oboch Mesiášov odstrániť, kresťanstvo sa naďalej šírilo Rímskou ríšou a pretrvalo dodnes.
Bagnoles

Poloha

Obec má rozlohu 5,63 km². Najvyšší bod je položený 222 m n. m. a najnižší bod 110 m n. m.

Obyvateľstvo

Počet obyvateľov obce je 211 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Champigneul-Champagne

Poloha

Obec má rozlohu 29,66 km². Najvyšší bod je položený 125 m n. m. a najnižší bod 76 m n. m.

Obyvateľstvo

Počet obyvateľov obce je 282 (2009).
Nasledujúci graf zobrazuje vývoj počtu obyvateľov v obci.
Zdroje: INSEE